กฎกระทรวงการรับฟังความเห็นของประชาชน สำหรับโครงการระบบการขนส่งก๊าซธรรมชาติทางท่อ พ.ศ. 2564
วันที่ประกาศ: 2021-06-04

content: กฎกระทรวง การรับฟังความเห็นของประชาชน สำหรับโครงการระบบการขนส่งก๊าซธรรมชาติทางท่อ พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง และมาตรา ๗ วรรคหนึ่ง (๖) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “โครงการ” หมายความว่า โครงการระบบการขนส่งก๊าซธรรมชาติทางท่อที่ต้องจัดทำรายงานด้านสิ่งแวดล้อมตามกฎกระทรวงว่าด้วยระบบการขนส่งก๊าซธรรมชาติทางท่อ “เจ้าของโครงการ” หมายความว่า
sectionNo: 1
content: ผู้ที่ประสงค์จะยื่นหรือผู้ที่ได้ยื่นขอรับใบอนุญาตให้ใช้ระบบการขนส่งก๊าซธรรมชาติทางท่อที่ต้องจัดทำรายงานด้านสิ่งแวดล้อมตามกฎกระทรวงว่าด้วยระบบการขนส่งก๊าซธรรมชาติทางท่อ “รายงานด้านสิ่งแวดล้อม” (Environmental Report : ER) หมายความว่า เอกสารการศึกษาสภาพแวดล้อมปัจจุบันและการกำหนดมาตรการป้องกัน แก้ไข ลด
sectionNo: 1
content: ติดตาม และตรวจสอบผลกระทบสิ่งแวดล้อมสำหรับโครงการที่สามารถใช้ประมวลหลักการปฏิบัติงาน (Code of Practice) เพื่อลด ติดตาม และตรวจสอบผลกระทบสิ่งแวดล้อมสำหรับระบบการขนส่งก๊าซธรรมชาติทางท่อ “รายงานผลการปฏิบัติตามมาตรการ” (Monitoring Report : MR) หมายความว่า รายงานผลการปฏิบัติตามมาตรการป้องกัน แก้ไข ลด
sectionNo: 1
content: ติดตาม และตรวจสอบผลกระทบสิ่งแวดล้อมตามที่กำหนดไว้ในรายงานด้านสิ่งแวดล้อม “พื้นที่ที่ไวต่อผลกระทบสิ่งแวดล้อม” หมายความว่า พื้นที่หรือองค์ประกอบในพื้นที่ที่มีความอ่อนไหวหรือมีความเปราะบางที่มีโอกาสเกิดความเปลี่ยนแปลงใด ๆ ในเชิงลบ หากได้รับผลกระทบไม่ว่าทางตรงหรือทางอ้อม จากสภาพแวดล้อมที่เปลี่ยนแปลงไป
sectionNo: 1
content: เช่น ศาสนสถาน สถานศึกษา สถานที่ราชการ สถานพยาบาล หรือโบราณสถาน
sectionNo: 2
content: ข้อ ๒ ก่อนเริ่มดำเนินโครงการ เจ้าของโครงการต้องจัดให้มีการรับฟังความเห็นของประชาชนตามหลักเกณฑ์และวิธีการที่กำหนดไว้ในกฎกระทรวงนี้ ในการนี้ เจ้าของโครงการต้องจัดให้มีการเผยแพร่ข้อมูล ตามข้อ ๓ ให้ประชาชนทราบ ประชาชนตามวรรคหนึ่ง ได้แก่ ผู้อยู่อาศัย ผู้ประกอบอาชีพ หรือผู้มีส่วนได้เสียภายในระยะ ๑๐๐ เมตร
sectionNo: 2
content: จากกึ่งกลางแนวท่อของระบบการขนส่งก๊าซธรรมชาติทางท่อของโครงการ ในกรณีที่มีพื้นที่ที่ไวต่อผลกระทบสิ่งแวดล้อมที่มีระยะห่างจากกึ่งกลางแนวท่อของระบบการขนส่งก๊าซธรรมชาติทางท่อของโครงการมากกว่าระยะ ๑๐๐ เมตร หรือที่มีพื้นที่คาบเกี่ยวกับพื้นที่ดังกล่าวในระยะ ๑๐๐ เมตร แล้วแต่กรณี
sectionNo: 2
content: เจ้าของโครงการต้องจัดให้มีการรับฟังความเห็นของประชาชนในพื้นที่เหล่านั้นด้วย ในกรณีที่มีปัญหาว่าพื้นที่ใดเป็นพื้นที่ที่ไวต่อผลกระทบสิ่งแวดล้อมตามวรรคสาม ให้อธิบดีกรมธุรกิจพลังงานเป็นผู้วินิจฉัย คำวินิจฉัยของอธิบดีกรมธุรกิจพลังงานให้เป็นที่สุด
sectionNo: 3
content: ข้อ ๓ ข้อมูลเกี่ยวกับโครงการที่เจ้าของโครงการต้องเผยแพร่แก่ประชาชน อย่างน้อยต้องประกอบด้วยข้อมูล ดังต่อไปนี้ (๑) เหตุผลความจำเป็นและวัตถุประสงค์ของโครงการ (๒) สาระสำคัญของโครงการ (๓) เจ้าของโครงการและผู้ดำเนินโครงการ (๔) สถานที่ที่จะดำเนินโครงการ (๕) ขั้นตอนและระยะเวลาดำเนินโครงการ (๖)
sectionNo: 3
content: ผลผลิตและผลลัพธ์ของโครงการ (๗) ผลกระทบจากโครงการที่อาจเกิดขึ้นแก่ประชาชน และมาตรการป้องกันแก้ไขหรือเยียวยาความเดือดร้อนหรือความเสียหายที่อาจเกิดขึ้นจากผลกระทบดังกล่าว (๘) ประมาณการค่าใช้จ่ายของโครงการ
sectionNo: 4
content: ข้อ ๔ ในการรับฟังความเห็นของประชาชน เจ้าของโครงการต้องสร้างความเข้าใจที่ถูกต้องเกี่ยวกับโครงการแก่ประชาชน และรวบรวมความเห็นของประชาชนที่มีต่อโครงการนั้น รวมทั้งความเดือดร้อนหรือความเสียหายที่อาจเกิดขึ้นแก่ประชาชนด้วย ทั้งนี้
sectionNo: 4
content: เจ้าของโครงการจะรับฟังความเห็นของประชาชนไปพร้อมกับการเผยแพร่ข้อมูลแก่ประชาชนก็ได้
sectionNo: 5
content: ข้อ ๕ การรับฟังความเห็นของประชาชนอาจใช้วิธีการอย่างใดอย่างหนึ่ง หรือหลายอย่างดังต่อไปนี้ (๑) การสำรวจความคิดเห็น ซึ่งอาจทำโดยวิธี ดังต่อไปนี้ (ก) การสัมภาษณ์รายบุคคล (ข) การเปิดให้แสดงความคิดเห็นทางไปรษณีย์ ทางโทรศัพท์หรือโทรสาร ทางระบบสารสนเทศ หรือทางอื่นใด (ค)
sectionNo: 5
content: การเปิดโอกาสให้ประชาชนมารับข้อมูลและแสดงความคิดเห็นต่อเจ้าของโครงการ (ง) การสนทนากลุ่มย่อย (๒) การประชุมปรึกษาหารือ ซึ่งอาจทำได้โดยวิธี ดังต่อไปนี้ (ก) การประชาพิจารณ์ (ข) การอภิปรายสาธารณะ (ค) การแลกเปลี่ยนข้อมูลข่าวสาร (ง) การประชุมเชิงปฏิบัติการ (จ)
sectionNo: 5
content: การประชุมระดับตัวแทนของกลุ่มบุคคลที่เกี่ยวข้องหรือมีส่วนได้เสีย (๓) วิธีอื่นที่รัฐมนตรีประกาศกำหนดในราชกิจจานุเบกษา รายละเอียดในการรับฟังความเห็นของประชาชนตามวรรคหนึ่ง ให้เป็นไปตามหลักเกณฑ์และวิธีการที่อธิบดีกรมธุรกิจพลังงานประกาศกำหนดในราชกิจจานุเบกษา
sectionNo: 6
content: ข้อ ๖ เจ้าของโครงการจะใช้วิธีการรับฟังความเห็นของประชาชนในวิธีการใดตามข้อ ๕ ต้องได้รับความเห็นชอบจากอธิบดีกรมธุรกิจพลังงานก่อนดำเนินการ ในการขอความเห็นชอบตามวรรคหนึ่ง ให้เสนอแผนงานตามข้อ ๗ ประกอบการพิจารณาด้วย
sectionNo: 6
content: และให้อธิบดีกรมธุรกิจพลังงานพิจารณาให้ความเห็นชอบวิธีการและแผนงานดังกล่าวภายในสามสิบวันนับแต่วันที่ได้รับคำขอและเอกสารถูกต้องครบถ้วน
sectionNo: 7
content: ข้อ ๗ ก่อนการรับฟังความเห็นของประชาชนไม่น้อยกว่าสามสิบวัน เจ้าของโครงการต้องเสนอแผนงานของโครงการเกี่ยวกับการมีส่วนร่วมของประชาชนโดยครอบคลุมระยะก่อนก่อสร้างและระยะก่อสร้างต่อกรมธุรกิจพลังงาน เพื่อประกอบการพิจารณาให้ความเห็นชอบของอธิบดีกรมธุรกิจพลังงานตามข้อ ๖ ทั้งนี้
sectionNo: 7
content: กรมธุรกิจพลังงานจะเข้าร่วมสังเกตการณ์ในการรับฟังความเห็นของประชาชนหรือการมีส่วนร่วมของประชาชนก็ได้
sectionNo: 8
content: ข้อ ๘ ในการรับฟังความเห็นของประชาชน เจ้าของโครงการต้องประกาศให้ประชาชนทราบถึงข้อมูลตามข้อ ๓ รายละเอียดเกี่ยวกับหลักเกณฑ์และวิธีการรับฟังความเห็น ระยะเวลา สถานที่ และรายละเอียดอื่นที่จำเป็นและเพียงพอแก่การที่ประชาชนจะเข้าใจและสามารถแสดงความเห็นได้ ประกาศตามวรรคหนึ่ง ให้แสดงไว้โดยเปิดเผย ณ
sectionNo: 8
content: สถานที่ปิดประกาศและระบบสารสนเทศของหน่วยงานของรัฐผู้อนุญาต ที่ตั้งสำนักงานของเจ้าของโครงการ และสถานที่ที่จะดำเนินโครงการนั้น รวมทั้งสำนักงานเขต ที่ว่าการอำเภอ หรือองค์กรปกครองส่วนท้องถิ่นแห่งท้องที่ที่โครงการนั้นตั้งอยู่ ทั้งนี้ เป็นเวลาไม่น้อยกว่าสิบห้าวันก่อนเริ่มดำเนินการรับฟังความเห็นของประชาชน
sectionNo: 8
content: โดยอธิบดีกรมธุรกิจพลังงานจะกำหนดวิธีการเผยแพร่ประกาศเพิ่มเติมเพื่อให้ประชาชนเข้าถึงได้โดยง่ายและทั่วถึงยิ่งขึ้นก็ได้
sectionNo: 9
content: ข้อ ๙ เมื่อรับฟังความเห็นของประชาชนแล้ว ให้เจ้าของโครงการจัดทำสรุปผลการรับฟังความเห็นของประชาชน และประกาศให้ประชาชนทราบภายในสิบห้าวันนับแต่วันที่เสร็จสิ้นการรับฟังความเห็นของประชาชน โดยให้นำความในข้อ ๘ วรรคสอง มาใช้บังคับแก่การประกาศตามข้อนี้โดยอนุโลม
sectionNo: 9
content: ในการจัดทำสรุปผลการรับฟังความเห็นของประชาชนตามวรรคหนึ่ง จะต้องรวบรวมประเด็นและข้อคิดเห็นที่ได้จากการรับฟังความเห็นของประชาชน รวมทั้งกรณีที่อาจก่อให้เกิดผลกระทบต่อประชาชนมากกว่าข้อมูลที่เผยแพร่แก่ประชาชนตามข้อ ๓ (๗) มาพิจารณาในการกำหนดมาตรการป้องกัน แก้ไข ลด ติดตาม
sectionNo: 9
content: และตรวจสอบผลกระทบสิ่งแวดล้อมที่จะผนวกไว้กับรายงานตามข้อ ๑๐
sectionNo: 10
content: ข้อ ๑๐ เมื่อรับฟังความเห็นของประชาชนแล้ว เจ้าของโครงการจะต้องนำข้อมูลผลการดำเนินงาน และการปรับปรุงแก้ไขประเด็นที่เกี่ยวข้องที่ได้รับจากการฟังความเห็นของประชาชนตามแผนงานนั้น ผนวกไว้กับรายงานด้านสิ่งแวดล้อมของโครงการหรือรายงานผลการปฏิบัติตามมาตรการที่เสนอกรมธุรกิจพลังงานด้วย
sectionNo: 11
content: ข้อ ๑๑ ให้กรมธุรกิจพลังงานมีหน้าที่กำกับดูแล ส่งเสริม สนับสนุน ช่วยเหลือ และแนะนำเจ้าของโครงการ ในการดำเนินการตามกฎกระทรวงนี้ รวมทั้งให้มีหน้าที่ ดังต่อไปนี้ (๑) จัดทำและเผยแพร่แนวทางการเผยแพร่ข้อมูลและการรับฟังความเห็นของประชาชนให้เจ้าของโครงการทราบ
sectionNo: 11
content: โดยจะจัดให้มีการสัมมนาหรือฝึกอบรมเป็นครั้งคราวด้วยก็ได้ (๒) ศึกษาหรือวิจัยเพื่อประโยชน์ในการปรับปรุงและพัฒนาวิธีการให้ข้อมูลและการรับฟังความเห็นของประชาชน (๓) จัดทำและพัฒนาฐานข้อมูลอิเล็กทรอนิกส์และระบบสารสนเทศเพื่อประโยชน์ในการประกาศ รวบรวม
sectionNo: 11
content: และให้บริการข้อมูลที่เผยแพร่แก่ประชาชนและข้อมูลเกี่ยวกับการรับฟังความเห็นของประชาชนตามกฎกระทรวงนี้ ในการปฏิบัติหน้าที่ตามวรรคหนึ่ง กรมธุรกิจพลังงานจะเชิญผู้มีความรู้ความเชี่ยวชาญเกี่ยวกับการให้ข้อมูลและการรับฟังความเห็นของประชาชนมาให้ข้อมูล ความคิดเห็น หรือข้อเสนอแนะด้วยก็ได้
sectionNo: 12
content: ข้อ ๑๒ ระบบการขนส่งก๊าซธรรมชาติทางท่อที่ได้ดำเนินการอยู่แล้วก่อนวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้
content: ให้ไว้ ณ วันที่ ๒๐ พฤษภาคม พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ วรรคหนึ่ง (๖) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้รัฐมนตรีมีอำนาจออกกฎกระทรวงกำหนดการรับฟังความเห็นของประชาชน ตามความเหมาะสมแก่กิจการในการดำเนินกิจการ
content: หรืออนุญาตให้ดำเนินกิจการตามพระราชบัญญัติควบคุมน้ำมันเชื้อเพลิง พ.ศ. ๒๕๔๒ ที่มีผลกระทบต่อประชาชน เพื่อประโยชน์แก่การป้องกัน หรือระงับเหตุเดือดร้อนรำคาญ หรือความเสียหาย หรืออันตรายที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อม
content: ประกอบกับโครงการระบบการขนส่งก๊าซธรรมชาติทางท่อที่ได้กำหนดให้ต้องจัดทำรายงานด้านสิ่งแวดล้อมตามพระราชบัญญัติควบคุมน้ำมันเชื้อเพลิง พ.ศ. ๒๕๔๒ ได้รับยกเว้นที่ไม่ต้องจัดทำรายงานการประเมินผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ
content: แต่ในการจัดทำรายงานด้านสิ่งแวดล้อมได้กำหนดให้โครงการระบบการขนส่งก๊าซธรรมชาติทางท่อต้องจัดให้มีการรับฟังความเห็นของประชาชนด้วย จึงจำเป็นต้องออกกฎกระทรวงนี้